Document ID: 32003R0582

Komisijas Regula (EK) Nr. 582/2003
(2003. gada 31. marts),
ar kuru groza Regulu (EK) Nr. 2335/1999, ar ko nosaka tirdzniecības standartus persikiem un nektarīniem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 47/2003 [2], un jo īpaši tās 2. panta 2. punktu,
tā kā:
(1) Komisijas Regula (EK) Nr. 2335/1999 [3], kas grozīta ar Regulu (EK) Nr. 46/2003 [4], nosaka obligātās kvalitātes prasības attiecībā uz persikiem un nektarīniem.
(2) Persikiem un nektarīniem jābūt pietiekami izaugušiem un pietiekami nobriedušiem, lai tirgū netiktu laisti neapmierinošas kvalitātes produkti.
(3) Tādēļ Regula (EK) Nr. 2335/1999 ir jāgroza.
(4) Ņemot vērā pirmo Kopienas persiku un nektarīnu tirgū laišanas dienu, šai regulai jāstājas spēkā, tiklīdz iespējams.
(5) Šajā regulā paredzētie pasākumi ir saskaņā ar Svaigu augļu un dārzeņu pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulas (EK) Nr. 2335/1999 pielikumu groza saskaņā ar šīs regulas pielikumu.
2. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 31. martā

Labels: 3
17